BRI บวก 3% ลุ้นกำไร Q4 โตเท่าตัว ทะลุ 1 พันลบ. โบรกชูเป้า 14 บ.
BRI วิ่ง 3% โบรกชี้กำไรไตรมาส 4/65 โตเท่าตัว แตะ 1.3 พันลบ. รับแรงหนุนจากกิจกรรมการก่อสร้างที่เข้าสู่ภาวะปกติ แนะนำราคาเป้าหมาย 14 บ.
BRI วิ่ง 3% โบรกชี้กำไรไตรมาส 4/65 โตเท่าตัว แตะ 1.3 พันลบ. รับแรงหนุนจากกิจกรรมการก่อสร้างที่เข้าสู่ภาวะปกติ แนะนำราคาเป้าหมาย 14 บ.
23 ธ.ค. 2565

ผู้สื่อข่าวรายงานว่า วันนี้ (23 ธ.ค.65) ราคาหุ้น บริษัท บริทาเนีย จำกัด (มหาชน) หรือ BRI ณ เวลา 16:10 น. อยู่ที่ระดับ 11.10 บาท บวก 0.30 บาท หรือ 2.78% สูงสุดที่ระดับ 11.20 บาท ต่ำสุดที่ระดับ 10.80 บาท ด้วยมูลค่าการซื้อขาย 66.63 ล้านบาท

บล.เมย์แบงก์ (ประเทศไทย) ระบุในบทวิเคราะห์ว่า คาดแนวโน้มกำไรไตรมาส 4/65 จะกลับมาเติบโตทั้งจากไตรมาสก่อน และจากงวดเดียวกันของปีก่อน รับแรงหนุนจากกิจกรรมการก่อสร้างที่เข้าสู่ภาวะปกติ ผสานการเลื่อนโอนกรรมสิทธิ์ที่ล่าช้าจากไตรมาส 3/65 มาไตรมาส 4/65 รวมกับโครงการใหม่ในไตรมาส 4/65 ที่คาดเปิดอีก 3-5 โครงการ อีกทั้งยังมีอัตราจ่ายปันผลสูงราว 6% น่าสะสม แนะนำราคาเป้าหมาย 13 บาท
ขณะเดียวกัน บล.ฟินันเซีย ไซรัส ระบุในบทวิเคราะห์ ว่า คาดโมเมนตัมงบไตรมาส 4/65 กลับมาเร่งขึ้นเด่นจากไตรมาสก่อน และจากงวดเดียวกันของปีก่อน เป็นจุดสูงสุดของปีจาก (1) แผนการเปิดโครงการใหม่ที่เพิ่มขึ้นอย่างมีนัยในครึ่งปีหลัง 65 (2) การรับรู้ Backlog ของโครงการหรู Belgravia ราว 400 ล้านบาท (3) ปัจจัยฤดูกาลที่เร่งขายและโอนในช่วงปลายปี
ทั้งนี้ทางฝ่ายวิจัยจึงปรับประมาณการกำไรสุทธิปี 65 เป็น 1.3 พันล้านบาท เติบโต 121% จากงวดเดียวกันของปีก่อน จากการ เซ็น JV แต่ปรับลดกำไรปกติลงจากเดิม 10% เป็น 1 พันล้านบาท เติบโต 71% จากงวดเดียวกันของปีก่อน สะท้อนยอดโอนต่ำกว่าคาด ส่วนปี 66 คงคาดที่ 1.5 พันล้านบาท เติบโต 42% จากงวดเดียวกันของปีก่อน จึงปรับไปใช้ราคาเหมาะสมปี 65 ที่ 14 บาท